Ann Sire Fjerdingstad

Ann Sire Fjerdingstad (født 23. juli 1959) er en norsk politiker for Høyre og tidligere ordfører i Øvre Eiker. Hun var ordfører fra 2009 til 2019.

Fjerdingstad hadde en administrativ stilling i familiebedriften Fjerdingstad Trevarefabrikk (H-vinduet Fjerdingstad) før hun ble ordfører.

Hun er fra februar 2020 styreleder for Blaafarveværket i Modum.

Politisk karriere
Fjerdingstad stilte første gang på Høyres liste ved kommunevalget i 2007. Hun mottok en stor mengde personstemmer, og ble valgt inn i både kommunestyret og formannskapet. Da ordfører Anders B. Werp ble valgt inn på Stortinget høsten 2009, ble Fjerdingstad spurt om å overta som ordfører. Hun ble gjenvalgt som ordfører etter kommunevalgene i 2011 og 2015. Hun stilte ikke til gjenvalg i 2019.

Hun hadde tre varaordførere i sine perioder som ordfører: Solveig Lysaker (Sp) 2009–2011, Per Anton Rakkestad (H) 2011–2015 og Hans Kristian Sveaas (H) 2015–2019.

Pioner i fotball
Ann Sire Jensen deltok på Drafns damelag i fotball i perioden 1977–1980, og var en av pionerene i norsk damefotball. Hun har senere vært aktiv og lagleder i andre idretter, deriblant turn.

Fra 2021 til mars 2024 var hun styreleder i Strømsgodset Toppfotball.Finn Egil Holm ny styreleder

Referanser




Kategori:Høyre-ordførere i Buskerud
Kategori:Ordførere i Øvre Eiker